**Dizajn istraživanja, tema istraživanja dizajn istraživanja s velikim N, s malim N te sa studijom slučaja. Tema je: Utjecaj klimatskih promjena na međunarodne odnose (fokusirala bi se i na Hrvatsku i njezinu poziciju oko teme klimatskih promjena).**

Istraživanje utjecaja klimatskih promjena na međunarodne odnose može se provesti kroz dva pristupa o kojima smo govorili na zadnjem predavanju:
- Kvantitativni dizajn s velikim N i kvalitativni dizajn s malim n, uključujući studiju slučaja.

**Dizajn istraživanja s velikim N:**

* Ovaj dizajn koristi kvantitativne metode za analizu velikog broja slučajeva (N) kako bi se identificirali opći trendovi i uzročno-posljedične veze. Istraživanje će uključivati uzorak od najmanje cca 50 država kroz vremenski period od 30 godina (1990-2020). Podaci će biti prikupljeni iz izvora poput Svjetske banke, Ujedinjenih Naroda, Climate Watch baze podataka i ostalo. Izdvojiti će se podaci o emisijama CO2, temperaturne promjene, učinkovitost klimatskih politika i učestalost klimatskih katastrofa, te njihovu povezanost s diplomatskim tenzijama i međunarodnim sukobima u svijetu ali i kod nas. Za analizu će se koristiti regresijske metode kojima ce se prikazati kako recimo CO2 utjeće na diplomatske odnose i općenito odnose i modeli vremenskih serija s fokusom što će nam se događati radi eventualnih klimatskh promjena koje su izgledne.

Hrvatska, kao članica Europske unije, aktivno sudjeluje u globalnim klimatskim politikama kroz implementaciju Zelenog plana EU-a i smanjenje emisija stakleničkih plinova. Također, Hrvatska sudjeluje u međunarodnim pregovorima o klimatskim promjenama unutar Ujedinjenih naroda te razvija strategije za prilagodbu klimatskim promjenama a najviše u sektoru energetike i turizma.

**Dizajn istraživanja s malim n**

* Ovaj dizajn koristi kvalitativni pristup s manjim brojem slučajeva kako bi se istražili složeni procesi koji povezuju klimatske promjene i međunarodne odnose. Istraživanje će se fokusirati na tri do pet država koje su se suočile s ozbiljnim klimatskim izazovima i njihovim utjecajem na međunarodne odnose. Kriteriji za odabir država uključivati će stupnjeve izloženosti klimatskim promjenama. Podaci će se prikupljati putem analize službenih dokumenata, izvještaja međunarodnih organizacija i polustrukturiranih intervjua s diplomatima i stručnjacima.

U kontekstu Hrvatske, istraživanje može obuhvatiti ulogu Hrvatske u regionalnim inicijativama poput Strategije EU-a za našu regiju te međunarodne suradnje u sprječavanju klimatskih migracija s područja Balkana.

**Studija slučaja**

* Studija slučaja fokusirat će se na Bangladeš, državu snažno pogođenu porastom razine mora i ekstremnim vremenskim uvjetima. Analizirat će se kako su klimatske promjene utjecale na migracijske tokove, regionalne sigurnosne politike i diplomatske odnose s Indijom i Kinom. Korištenjem sekundarnih izvora i intervjua, istraživanje će pružiti dubinsko razumijevanje mehanizama kroz koje klimatske promjene oblikuju vanjsku politiku.

Dodatno, u okviru studije slučaja, istraživanje će uključiti i Hrvatsku, analizirajući njezinu vanjsku politiku u kontekstu klimatskih promjena, posebice u odnosu na energetske politike i međunarodne projekte vezane uz obnovljive izvore energije.

Zadatak:
Anita Jočić, predavanje 12.02.2025.